LIVING for free

Με το φως της Πανσέληνου στην Πεύκη
2026-06-29 20:00 - 22:00 (Europe/Athens) | Δημοτικό Θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 15121, Greece
Με το φως της Πανσέληνου στην Πεύκη
Ο Δήμος Λυκόβρυσης – Πεύκης προσκαλεί το κοινό σε μια ξεχωριστή χορευτική βραδιά με τίτλο «Με το φως της Πανσέληνου», που θα πραγματοποιηθεί τη Δευτέρα 29 Ιουνίου στο Δημοτικό Θέατρο Πεύκης. Η εκδήλωση διοργανώνεται με τη συμμετοχή του τμήματος ανατολίτικων χορών του Δήμου και πλαισιώνεται από τα τμήματα παραδοσιακών χορών, latin & ευρωπαϊκών χορών, καθώς και αστικών χορών 19ου αιώνα, προσφέροντας ένα πολυδιάστατο καλλιτεχνικό πρόγραμμα. Την παρουσίαση της βραδιάς θα έχει η Χριστίνα Γαρυφάλλου, ενώ την καλλιτεχνική επιμέλεια υπογράφει η Βασιλική Μουζή.
Η προσέλευση του κοινού θα ξεκινήσει στις 19:30, ενώ η έναρξη της παράστασης είναι προγραμματισμένη για τις 20:00. Η είσοδος είναι ελεύθερη για το κοινό.
Ο Δήμαρχος Λυκόβρυσης-Πεύκης Μάριος Ψυχάλης δηλώνει: «Στον Δήμο μας επενδύουμε διαρκώς στον πολιτισμό, ενισχύοντας δράσεις που φέρνουν τους πολίτες πιο κοντά στην τέχνη και τη δημιουργία. Η παράσταση “Με το φως της Πανσέληνου” αποτελεί μια όμορφη ευκαιρία συνάντησης, έκφρασης και συμμετοχής για όλες τις ηλικίες. Συγχαίρω θερμά τους συντελεστές και τα τμήματα του Δήμου για την εξαιρετική τους δουλειά τους και προσκαλώ όλους να απολαύσουν μια ξεχωριστή καλοκαιρινή βραδιά γεμάτη μουσική και χορό.»

Καραγκιόζης στο Αιγάλεω
2026-06-29 20:30 - 22:30 | Πλατεία Λαού Αιγάλεω, Δημητσάνας & Άγιου Σπυρίδονος, Αιγάλεω, Αττική, 12243, Greece
Μετά την πρώτη στάση της καλοκαιρινής του διαδρομής στο Αιγάλεω, ο αγαπημένος ήρωας του ελληνικού Θεάτρου Σκιών επιστρέφει και δίνει νέο ραντεβού με τους μικρούς και μεγάλους φίλους του στην Πλατεία Λαού!
Στο πλαίσιο των καλοκαιρινών δράσεων του Δήμου Αιγάλεω για τα παιδιά της πόλης, τη Δευτέρα 29 Ιουνίου, στις 20:30, ο Καραγκιόζης αφήνει ξανά τον γνώριμο μπερντέ και… ζωντανεύει επί σκηνής σε μια πρωτότυπη και διαδραστική παράσταση που ενώνει την παράδοση με το σύγχρονο θεατρικό παιχνίδι. Ο αγαπημένος ηθοποιός Τάκης Βαμβακίδης δίνει ζωή στον διαχρονικό λαϊκό μας ήρωα και προσκαλεί το κοινό σε μια μοναδική εμπειρία γεμάτη χιούμορ, ανατροπές και συμμετοχή. Μια παράσταση με χρώμα, κέφι και ζωντανή επικοινωνία, που ξυπνά όμορφες αναμνήσεις στους μεγαλύτερους και χαρίζει στους μικρούς θεατές την ευκαιρία να γνωρίσουν έναν από τους πιο αγαπημένους χαρακτήρες της ελληνικής παράδοσης.
Αν τον χάσατε την πρώτη φορά ή αν θέλετε να ζήσετε ξανά τη μαγεία του Θεάτρου Σκιών, σας περιμένουμε για ακόμη μία καλοκαιρινή βραδιά γεμάτη χαμόγελα!
Πλατεία Λαού Αιγάλεω
Δευτέρα 29 Ιουνίου 20:30

Ρωμαίος και Ιουλιέτα του Μποστ στην Πετρούπολη
2026-06-29 20:30 - 22:30 | Πνευματικό Κέντρο Πετρούπολης, Μπουμπουλίνας 59, Πετρούπολη, Αττική, Greece
Ρωμαίος και Ιουλιέτα του Μποστ
Ο Δήμος Πετρούπολης σας προσκαλεί, την Κυριακή 28 και τη Δευτέρα 29 Ιουνίου 2026, στις 20:30 στο Πνευματικό Κέντρο (Μπουμπουλίνας 59 & Αθ. Διάκου), να παρακολουθήσετε την παράσταση της ομάδας εφήβων του τμήματος Θεάτρου με το έργο του Μποστ, «Ρωμαίος και Ιουλιέτα».
Διδασκαλία: Ηλέκτρα Γεννατά
Παίζουν: Δανάη Γαβριηλίδου, Μαρία Δάρα, Ζωή Δέτση, Στέλλα Θεοδωράκη, Ναταλία Καραντώνη, Αναστασία Κοντοπούλου, Βάλλια Κωνσταντοπούλου, Νικόλαος Mητρόπουλος, Αναστασία Μπλατσιώτη, Νικόλας Στρατής, Μαρία Τόλη, Αδριανή Τσομπάνογλου, Φαίη Φανού.
Η είσοδος είναι ελεύθερη για το κοινό.

Μνήμες Υπανάπτυξης στην Πετρούπολη
2026-06-29 21:00 - 23:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ο Δημοτικός Θερινός Κινηματογράφος Cine “Πετρούπολις” ανοίγει τις πύλες του για το καλοκαίρι του 2026, με πρόγραμμα που ξεκινά την Κυριακή 24 Μαΐου και συνεχίζεται έως τις 24 Σεπτεμβρίου. Η Κινηματογραφική Λέσχη Πετρούπολης, επιλέγει ταινίες που αντιμετωπίζουν τον κινηματογράφο ως κοινωνικό φαινόμενο. Έργα βραβευμένα και αξιόλογα, που συνομιλούν με τα καίρια ζητήματα της εποχής μας και θέτουν ερωτήματα αντί για έτοιμες απαντήσεις.
Μνήμες Υπανάπτυξης
Κούβα (1968) | Διάρκεια: 97′ | Καταλληλότητα: Κ15 | Σκηνοθεσία & Σενάριο: Τόμας Γκουτιέρεζ Αλέα (Tomás Gutiérrez Alea)
Στην Αβάνα του 1961, στον απόηχο της εισβολής στον Κόλπο των Χοίρων, ο Σέρχιο (Sergio Corrieri), ένας εύπορος διανοούμενος, αποφασίζει να παραμείνει στην Κούβα ενώ η σύζυγος και οι φίλοι του διαφεύγουν στο Μαϊάμι. Μέσα από τον εσωτερικό του μονόλογο, ο Σέρχιο παρατηρεί με ειρωνεία και απαισιοδοξία τις κοινωνικές αλλαγές, αναζητώντας νόημα ανάμεσα στις προσωπικές του αναμνήσεις και τη νέα πραγματικότητα μιας χώρας σε αναβρασμό.
Η ταινία αποτελεί έναν μοναδικό συνδυασμό μυθοπλασίας και ντοκιμαντέρ, χρησιμοποιώντας επίκαιρα της εποχής και φωτογραφικό υλικό για να “αντικειμενικοποιήσει” τις σκέψεις του πρωταγωνιστή. Ο Αλέα δημιουργεί ένα στιλιστικά καινοτόμο πορτρέτο ενός ανθρώπου “μετέωρου” ανάμεσα στο παλιό και το καινούργιο, κάνοντας μια βαθιά πολιτική και ψυχολογική ανατομή της έννοιας της υπανάπτυξης.
Θεωρείται μια από τις 100 καλύτερες ταινίες όλων των εποχών σύμφωνα με την ψηφοφορία του Sight & Sound. Το 1973 επιλέχθηκε από τους New York Times ως μια από τις 10 κορυφαίες ταινίες της χρονιάς, ενώ το 2016 προβλήθηκε στο τμήμα Cannes Classics του Φεστιβάλ Καννών ως διαχρονικό ορόσημο του παγκόσμιου κινηματογράφου.

Η Σολομώντεια λύση στον Ρέντη
2026-06-29 21:00 - 23:00 | Δημοτικό Θέατρο Μίκης Θεοδωράκης – Ρέντη, Νάξου & Σταυράκη, Άγιος Ιωάννης Ρέντη, Αττική, Greece
19o Διαδημοτικό Φεστιβάλ Ερασιτεχνικού Θεάτρου
Το Διαδημοτικό Φεστιβάλ ερασιτεχνικού Θεάτρου Δήμων νομού Αττικής ανοίγει και πάλι τις πύλες του για 19η χρονιά. Καινούργιες δημιουργίες των εραστών της τέχνης, των ανθρώπων που έχουν ανάγκη την έκφραση, ανάγκη την επαφή με τον χώρο του θεάτρου, ανάγκη βελτίωσης του εσωτερικού τους κόσμου και κατ’ επέκταση της κοινωνίας μας.
Την αυλαία για φέτος την ανοίγει ο Δήμος Νίκαιας Αγ.Ι.Ρέντη. Οι παραστάσεις της πρώτης περιόδου θα δωθούν στο Ανοιχτό θέατρο «Μίκης Θεοδωράκης» (Νάξου και Σταυράκη – Αγ.Ιωάννης Ρέντης). Ώρα έναρξης παραστάσεων: 9 μ.μ. – Είσοδος Ελεύθερη.
Πατήστε εδώ για να δείτε το πλήρες πρόγραμμα παραστάσεων
Η Σολομώντεια λύση του Γιάννη Καλατζόπουλου
Το κείμενο είναι βασισμένο στο κινέζικο έργο του Λι Ξινγκντάο (13ος αι. μ.Χ.) «Ο Κύκλος με την Κιμωλία», από το οποίο εμπνεύστηκε και ο Μπέρτολτ Μπρεχτ το ομώνυμο αριστούργημά του.
Ο Γιάννης Καλατζόπουλος, είχε την ιδέα να διασκευάσει το έργο για παιδιά, δίνοντάς του το τίτλο «Σολομώντεια λύση», παραπέμποντας στην κατά την Αγία Γραφή δικαιοσύνη του βασιλιά Σολομώντα. Άρα, οι Κινέζοι, περίπου 2.300 χρόνια αργότερα, προφανώς δανείστηκαν από την Παλαιά Διαθήκη τη δίκαιη λύση που βρήκε με τη σοφία του ο εν λόγω αμφιλεγόμενος περί της ιστορικής ύπαρξής του βιβλικός βασιλιάς Σολομώντας, ώστε να αποδειχτεί η αληθινή μητέρα ενός παιδιού, το οποίο διεκδικούσαν δύο μητέρες. Η μητέρα, που αν και δεν ήταν η φυσική μητέρα του παιδιού, αλλά υπηρέτρια στο παλάτι του Βασιλιά, απέδειξε έμπρακτα και με ανιδιοτέλεια ότι ήταν η μητέρα που του άξιζε, και η οποία το αγάπησε, το φρόντισε και έκανε θυσίες για το μεγάλωμά του, αδιαφορώντας για την τεράστια περιουσία που κληρονομούσε το παιδί από τον δολοφονημένο βασιλιά πατέρα του. Ο σοφός, όμως, και δίκαιος δικαστής θα δώσει τελικά τη σωστή παιδαγωγικά και κοινωνικά λύση στο πρόβλημα που δημιουργήθηκε κυρίως από την άκαρδη και άπληστη φυσική μάνα του παιδιού, η οποία έχοντας ως αξίες της τη ματαιοδοξία, τον ατομικισμό και την πολυτελή διαβίωσή της, το διεκδικούσε μόνο και μόνο για την υφαρπαγή της περιουσίας του, με απροκάλυπτο και υποκριτικό τρόπο, καθώς και με ιδιοτελή σκοπό…
Σκηνοθεσία Παναγιώτης Ναρλής
Σκηνικά / κοστούμια Ματίνα Γεωργά
Μουσική Πέτρος Κουτρουμπής
Χορογραφίες Ειρήνη Παπαδάκη
Μακέτα αφίσας Ελένη Καρανικόλα
Κατασκευή σκηνικών Κώστας Αβραμιώτης
Βοηθοί σκηνοθέτη Μαρία Μάζη/Θεοδώρα Φατσέα
Διανομή
ΜΑΚΗΣ: Ιωάννα Χούντα
ΤΙΝΑ: Μαρία Χήτου
ΠΑΠΠΟΥΣ: Παναγιώτης Μαστοράκος
ΣΕΡΓΚΕΙ ΚΑΚΙΑΣΒΙΛΙ/ΧΩΡΙΑΤΗΣ: Χριστόφορος Κρανιάς
ΑΜΑΛΙΑ ΚΑΚΙΑΣΒΙΛΙ: Θεοδώρα Φατσέα
ΧΩΡΙΑΤΙΣΣΑ 1/ΧΩΡΙΑΤΙΣΣΑ 2: Ματίνα Στουπάκη
ΤΡΑΓΟΥΔΙΣΤΗΣ: Κωνσταντίνος Τζελτζές
ΕΝΩΜΑΤΑΡΧΗΣ/ ΖΗΤΙΑΝΑ: Μάγδα Γιώτη
ΣΤΡΑΤΙΩΤΗΣ 1 /ΧΑΒΑ: Ελευθερία Παπαδάκη
ΣΤΡΑΤΙΩΤΗΣ 2/ΖΗΤΙΑΝΑ: Ρένα Θωμαΐδου
ΔΙΚΑΣΤΗΣ/ΖΗΤΙΑΝΑ: Μαίρη Καραθανάση

Καλοκαίρι 2026 στην Καλλιθέα
2026-06-29 21:00 - 23:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΔΕΥΤΕΡΑ 29/6/26
19:30 Δημοτική Πινακοθήκη «Σοφία Λασκαρίδου» Εγκαίνια Έκθεσης Εργαστηρίου Φωτογραφίας Δήμου Καλλιθέας Διάρκεια έκθεσης από 29/6 έως 3/7. Ώρες λειτουργίας: καθημερινές 10:00-14:00 & 18:00-21:00. Η ετήσια έκθεση της Ομάδας Φωτογραφίας Δήμου Καλλιθέας αποτελείται από φωτογραφίες του τμήματος αρχαρίων με ελεύθερο θέμα και φωτογραφίες του τμήματος προχωρημένων με θέματα: «Μνημεία και Τοπόσημα», «Φως και Σκιά», «Αντανακλάσεις» και «Νυχτερινή Φωτογραφία».
Επιμέλεια έκθεσης: Αμαλία Καλούση.
21:00 Δημοτικό Θέατρο Η Ποντικοπαγίδα Παράσταση από το Θεατρικό Εργαστήρι Δήμου Καλλιθέας. Το διαχρονικό αριστούργημα μυστηρίου της Αγκάθα Κρίστι ζωντανεύει στη σκηνή. Σε έναν απομονωμένο ξενώνα, πέντε άγνωστοι και οι ιδιοκτήτες του εγκλωβίζονται από χιονοθύελλα, όταν η άφιξη ενός αστυνομικού αποκαλύπτει πως ανάμεσά τους βρίσκεται ένας δολοφόνος. Οι ανακρίσεις ξεκινούν…
Καλλιτεχνικός Διευθυντής: Γιώργος Γαλάντης
Σκηνοθεσία: Γαβριέλλα Τριανταφύλλου
Παίζουν: Σοφία Ρουσσάκη, Βαγγέλης Σμυρναίος, Πάνος Κακαβάς, Ζαχαρούλα Ζιάκρη / Έρη Κιτρινάκη, Κωνσταντίνος Γιαννατσής / Πάνος Κοτσιφάκος, Σοφία Μανασίδου, Κώστας Φουστέρης.

Ψύλλοι στ’ αυτιά στην Κηφισιά
2026-06-29 21:00 - 23:00, 2026-06-30 21:00 - 23:00 | Δημαρχείο Κηφισιάς, Διονύσου & Μυρσίνης, Κηφισιά, Αττική, Greece
Η Ερασιτεχνική Θεατρική Ομάδα του Δήμου Κηφισιάς παρουσιάζει το έργο του Ζωρζ Φεντώ «Ψύλλοι στ’ αυτιά».
Μετάφραση – Απόδοση: Πέγκυ Κουλούρη
Σκηνοθεσία: Κική Αυγουστάτου
Με την παράσταση αυτή, η Ερασιτεχνική Θεατρική Ομάδα γιορτάζει τα 35 χρόνια παρουσίας στο Δήμο μας και τιμά την οραματίστρια και σκηνοθέτιδα Κική Αυγουστάτου. Η εκδήλωση θα ξεκινήσει με έκθεση φωτογραφιών και ένα σύντομο βίντεο από όλες τις παραστάσεις της 35χρονης πορείας της Ερασιτεχνικής Θεατρικής Ομάδας, ενώ αμέσως μετά θα ακολουθήσει η νέα παράσταση με το έργο του Ζωρζ Φεντώ «Ψύλλοι στ’ αυτιά».
Σάββατο 27/6, Κυριακή 28/6, Δευτέρα 29/6, Τρίτη 30/6 και Πέμπτη 2/7/2026 Ώρα 21:00
Αίθριο Δημαρχείου Κηφισιάς (Διονύσου & Μυρσίνης, Κηφισιά)
ΕΙΣΟΔΟΣ ΕΛΕΥΘΕΡΗ

Συμπλήρωσε έξυπνα το Μηχανογραφικό σου στη Νέα Σμύρνη
2026-06-30 20:00 - 23:00 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Ενημερωτική συνάντηση με θέμα «Συμπλήρωσε έξυπνα το Μηχανογραφικό σου», διοργανώνει ο Δήμος Νέας Σμύρνης την Τρίτη 30 Ιουνίου, ώρα: 20:00 στο Δημοτικό Πολυχώρο “Γαλαξίας” στην κεντρική Πλατεία Ν. Σμύρνης. Στην εκδήλωση θα δοθούν οδηγίες και συμβουλές προς τους υποψήφιους για την τριτοβάθμια εκπαίδευση και τους γονείς τους για τη σωστή συμπλήρωση του Μηχανογραφικού τους Δελτίου. Ταυτόχρονα οι παριστάμενοι θα ενημερωθούν για την δυνατότητα on line συμπλήρωσης Μηχανογραφικού Δελτίου τόσο για τα Πανεπιστήμια όσο και για τα ΣΑΕΚ.
Την ενημέρωση θα κάνει ο Νίκος Δεμερτζής, Σύμβουλος Σταδιοδρομίας του Δήμου Νέας Σμύρνης.

Ο τελευταίος να κλείσει την πόρτα στον Ρέντη
2026-06-30 21:00 - 23:00 | Δημοτικό Θέατρο Μίκης Θεοδωράκης – Ρέντη, Νάξου & Σταυράκη, Άγιος Ιωάννης Ρέντη, Αττική, Greece
19o Διαδημοτικό Φεστιβάλ Ερασιτεχνικού Θεάτρου
Το Διαδημοτικό Φεστιβάλ ερασιτεχνικού Θεάτρου Δήμων νομού Αττικής ανοίγει και πάλι τις πύλες του για 19η χρονιά. Καινούργιες δημιουργίες των εραστών της τέχνης, των ανθρώπων που έχουν ανάγκη την έκφραση, ανάγκη την επαφή με τον χώρο του θεάτρου, ανάγκη βελτίωσης του εσωτερικού τους κόσμου και κατ’ επέκταση της κοινωνίας μας.
Την αυλαία για φέτος την ανοίγει ο Δήμος Νίκαιας Αγ.Ι.Ρέντη. Οι παραστάσεις της πρώτης περιόδου θα δωθούν στο Ανοιχτό θέατρο «Μίκης Θεοδωράκης» (Νάξου και Σταυράκη – Αγ.Ιωάννης Ρέντης). Ώρα έναρξης παραστάσεων: 9 μ.μ. – Είσοδος Ελεύθερη.
Πατήστε εδώ για να δείτε το πλήρες πρόγραμμα παραστάσεων
Ο τελευταίος να κλείσει την πόρτα του Γιώργου Κωνσταντίνου
Μια γλυκόπικρη, μελαγχολούσα ειρωνικά, αλλά και με φαρσικές καταστάσεις κωμωδία για τα ήθη του ανθρώπου, για όσα στραβά κι ανάποδα του φέρνει η ρημάδα ζωή, που παρά τα φαρμάκια της είναι γλυκιά και διόλου εύκολο να αποδεχτείς το τέλος της, το θάνατό σου, ακόμα κι αν άρρωστος, γέρος, ανήμπορος, έρημος από συγγενείς και φίλους, βρεθείς σε κάποιο νοσοκομείο του υπό διάλυση ΕΣΥ.
Σκηνοθεσία Παναγιώτης Ναρλής
Σκηνικά / κοστούμια Ματίνα Γεωργά
Μουσική Πέτρος Κουτρουμπής
Μακέτα αφίσας Ελένη Καρανικόλα
Κατασκευή σκηνικών Κώστας Αβραμιώτης
Βοηθοί σκηνοθέτη Σοφία Κουρουνιώτου/Χρ. Ιωακειμίδου
Διανομή
ΚΟΣΜΑΣ: Μιχάλης Σμυρνιούδης
ΣΑΛΒΑΤΟΡΕ: Μιχάλης Πεφάνης
ΓΙΑΤΡΟΣ: Σταυρούλα Αφεντάκη
ΝΟΣΟΚΟΜΑ: Χριστίνα Μπατζιοπούλου
ΝΟΣΟΚΟΜΟΣ: Γιώργος Μποτσόλης
ΥΠΟΥΡΓΟΣ: Νικήτας Γερόλυμος
Πρόσωπα από το παρελθόν
ΚΟΣΜΑΣ: Σπύρος Κορώνης
ΕΛΕΝΗ (μητέρα Κοσμά): Σοφία Κουρουνιώτου
ΣΑΠΦΩ (σύζυγος Κοσμά): Νατάσα Τσιλίκη
ΜΙΝΑ (κόρη Κοσμά): Αθανασία Καραβία
ΜΙΝΑ (κόρη Κοσμά): Χριστίνα Νάτση

Καλοκαίρι 2026 στην Καλλιθέα
2026-06-30 21:00 - 23:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΤΡΙΤΗ 30/6/26 21:00 Δημοτικό Θέατρο Η Ποντικοπαγίδα Παράσταση από το Θεατρικό Εργαστήρι Δήμου Καλλιθέας Επαναλαμβάνεται η παράσταση από το Θεατρικό Εργαστήρι Δήμου Καλλιθέας. Το διαχρονικό αριστούργημα μυστηρίου της Αγκάθα Κρίστι ζωντανεύει στη σκηνή. Σε έναν απομονωμένο ξενώνα, πέντε άγνωστοι και οι ιδιοκτήτες του εγκλωβίζονται από χιονοθύελλα, όταν η άφιξη ενός αστυνομικού αποκαλύπτει πως ανάμεσά τους βρίσκεται ένας δολοφόνος. Οι ανακρίσεις ξεκινούν…
Καλλιτεχνικός Διευθυντής: Γιώργος Γαλάντης
Σκηνοθεσία: Γαβριέλλα Τριανταφύλλου
Παίζουν: Σοφία Ρουσσάκη, Βαγγέλης Σμυρναίος, Πάνος Κακαβάς, Ζαχαρούλα Ζιάκρη / Έρη Κιτρινάκη, Κωνσταντίνος Γιαννατσής / Πάνος Κοτσιφάκος, Σοφία Μανασίδου, Κώστας Φουστέρης.
20:30 Πλατεία Κύπρου Θέατρο Σκιών Ο καραγκιόζης μάγος Ο Καραγκιόζης δοκιμάζει την τύχη του ως μάγος, όμως τα κόλπα του δεν εξελίσσονται όπως τα υπολογίζει. Τα απρόοπτα διαδέχονται το ένα το άλλο σε μια παράσταση γεμάτη φαντασία. Ανακαλύψτε τα «μαγικά» του σε μια απολαυστική ιστορία.

Τα Κακά Παιδιά 2 στο Ίλιο
2026-06-30 21:00 - 23:00 | 3ο Δημοτικό Σχολείο Ιλίου, Πατριάρχου Γρηγορίου Ε 38, Ίλιο, Αττική, 13122, Greece
Τα Κακά Παιδιά 2
Τα πιο αγαπημένα «κακά παιδιά» επιστρέφουν σε μια νέα περιπέτεια γεμάτη δράση, χιούμορ και ανατροπές. Προσπαθούν να κάνουν το σωστό, όμως μια νέα πρόκληση τους βάζει ξανά στο κέντρο της περιπέτειας. Μια απολαυστική ταινία για τη φιλία, την εμπιστοσύνη και τη δεύτερη ευκαιρία.
30 Ιουνίου 2026 21:00
3ο Δημοτικό Σχολείο Ιλίου
Πατριάρχου Γρηγορίου Ε 38, Ίλιον

Φαύστα του Μποστ στο Ψυχικό
2026-06-30 21:00 - 23:00 | Αθλητικό Κέντρο Νέου Ψυχικού Θάνος Βεζυργιάννης, Μπουμπουλίνας & Ρήγα Φεραίου, Νέο Ψυχικό, Αττική, 15451, Greece
Το Πολιτιστικό Καλοκαίρι συνεχίζεται στον Δήμο Φιλοθέης -Ψυχικού με μια εβδομάδα γεμάτη θέατρο, μουσική, χορό και ξεχωριστές δράσεις για όλη την οικογένεια. Από τον Αριστοφάνη και τον Μποστ, μέχρι αγαπημένες μελωδίες, παιδική μουσικοθεατρική παράσταση, θερινό σινεμά κάτω από τα αστέρια και ένα αυθεντικό Ικαριώτικο γλέντι, οι επόμενες ημέρες υπόσχονται όμορφες καλοκαιρινές βραδιές στην πόλη μας γεμάτες πολιτισμό και διασκέδαση.
Τρίτη 30/6: Θεατρική Παράσταση: «Φαύστα» Κωμωδία του Μποστ.
Αθλητικό Κέντρο Νέου Ψυχικού «Θάνος Βεζυργιάννης» (Ρήγα Φεραίου), Ώρα 21:00

Καζαμπλάνκα στον Χολαργό
2026-06-30 21:00 - 23:00, 2026-07-01 21:00 - 23:00 | 1ο Δημοτικό Χολαργού, Περικλέους 53, Χολαργός, Αττική, 15232, Greece
Την Τρίτη 30 Ιουνίου και την Τετάρτη 1 Ιουλίου και ώρα 21.00, στο προαύλιο του 1ου Δημοτικού Σχολείου Χολαργού (Περικλέους 53) όπου λειτουργεί ο Δημοτικός Κινηματογράφος θα προβληθεί η ταινία» «Καζαμπλάνκα» (1942).
ΥΠΟΘΕΣΗ: Καταμεσής του Β΄ Παγκοσμίου Πολέμου, ο Ρικ Μπλέιν βρίσκεται στην Καζαμπλάνκα και είναι ιδιοκτήτης του πιο δημοφιλούς καφέ της πόλης. Είναι ένας κυνικός και μοναχικός χαρακτήρας, μέχρι που θα ξανασυναντήσει, μέσα από μια σειρά τυχαίων γεγονότων, την Ίλσα, τη γυναίκα που χρόνια πριν τον είχε πληγώσει ανεπανόρθωτα εγκαταλείποντας τον στο Παρίσι. Όμως η Ίλσα τώρα δεν έρχεται μόνη της, αλλά με τον άντρα της, και ακόμα περισσότερο, χρειάζονται τη βοήθεια του καθώς τους αναζητούν οι ναζί.
Χώρα παραγωγής: ΗΠΑ
Διάρκεια: 102
Φιλμ νουάρ
Σκηνοθεσία: Μάικλ Κέρτιζ
Πρωταγωνιστούν: Χάμφρεϊ Μπόγκαρντ, Ίνγκριντ Μπέργκμαν, Κλοντ Ρέινς
ΚΥΡΙΕΣ ΔΙΑΚΡΙΣΕΙΣ Όσκαρ καλύτερης ταινίας, σκηνοθεσίας και διασκευασμένου σεναρίου. Υποψήφιο για πρώτο αντρικό ρόλο (Humphrey Bogart), δεύτερο αντρικό ρόλο (Claude Rains), μουσική (δράμα ή κωμωδία), φωτογραφία και μοντάζ.
Είσοδος ελεύθερη

Ο Γάμος του Μπάρμπα-Γιώργου στην Γλυφάδα
2026-07-01 20:00 - 22:00 | Πλατεία Καραϊσκάκη Γλυφάδα, Πλατεία Καραϊσκάκη, Γλυφάδα, Αττική, 16562, Greece
Ο Γάμος του Μπάρμπα-Γιώργου στην Γλυφάδα
Τετάρτη 1 Ιουλίου
Ώρα Έναρξης: 20:00
Παιδική χαρά Πλ.Καραϊσκάκη
θέατρο Σκιών
Ο «Καραγκιόζης» στήνει μπερντέ στη Γλυφάδα. Ο γνωστός ηθοποιός Τάκης Βαμβακίδης ζωντανός Καραγκιόζης στη σκηνή βγαίνει απ τον μπερντέ και συνομιλεί με το κοινό ξετρελαίνοντας μικρούς και μεγάλους. Συνεχίζει με αγάπη και σεβασμό τη μεγάλη παράδοση του θεάτρου σκιών σε μια παράσταση γεμάτη χιούμορ, φαντασία και συμμετοχή του κοινού.
Ε, ρε γλέντια!
ΕΙΣΟΔΟΣ ΔΩΡΕΑΝ Η είσοδος στις εκδηλώσεις είναι ΔΩΡΕΑΝ για όλους, κατοίκους και επισκέπτες της πόλης μας. Αντί εισιτηρίου, ο Δήμος Γλυφάδας συγκεντρώνει τρόφιμα και φάρμακα για τις κοινωνικές δομές του.

Εγώ ο Ελύτης στην Καλλιθέα Ακυρώθηκε
2026-07-01 20:30 - 22:30 | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΑΝΑΚΟΙΝΩΣΗ Σας ενημερώνουμε ότι η εκδήλωση «ΕΓΩ Ο ΕΛΥΤΗΣ» η οποία ήταν προγραμματισμένη να πραγματοποιηθεί την ΤΕΤΑΡΤΗ 01 ΙΟΥΛΙΟΥ 2026 στην Πλατεία Δαβάκη ΑΚΥΡΩΝΕΤΑΙ λόγω τεχνικών προβλημάτων
ΤΕΤΑΡΤΗ 1/7/26 20:30 Πλατεία Δαβάκη Εγώ ο Ελύτης Μουσικοχορευτική Παράσταση Παγγεραγωτικού Συλλόγου Μουσικοχορευτική παράσταση αφιερωμένη στα 30 χρόνια από την απουσία του Οδυσσέα Ελύτη. Μέσα από τη φωνή του ποιητή, αποσπάσματα του έργου του, μελοποιημένη ποίηση, χορωδιακή ερμηνεία και σκηνική κίνηση, αναδεικνύεται ο κόσμος του φωτός, της μνήμης και του Αιγαίου. Ιδιαίτερη αναφορά στη Γέρα Λέσβου, Πατρική γη του, μέσα από ένα χορευτικό δρώμενο που συνδέει την ποίηση με τη ζωντανή παράδοση.

Φεστιβάλ Πάμε Πειραιά, Παμε Δημοτικό
2026-07-01 20:30 - 22:30 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Φεστιβάλ Πάμε Πειραιά, Παμε Δημοτικό
Εδώ και 8 χρόνια το Δημοτικό Θέατρο Πειραιά ξεφεύγει από τα καθιερωμένα και ανοίγεται στην πόλη, με συνέπεια και σχέδιο, με τρόπο καθοριστικό, πειστικό και ουσιαστικό, με βλέμμα καλλιτεχνικό και παρεμβατικό. Το Πολυθεματικό Φεστιβάλ Τέχνης, Σκέψης & Δημιουργίας «ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» συμπληρώνει φέτος 8 χρόνια παρουσίας και επιστρέφει πιο δυναμικά από ποτέ, προσκαλώντας το κοινό σε μια μεγάλη γιορτή πολιτισμού στην καρδιά της πόλης, στο Δημοτικό Θέατρο Πειραιά! Το Δημοτικό Θέατρο ανοίγει και φέτος τις πόρτες του και προσκαλεί το κοινό σε μια μεγάλη γιορτή πολιτισμού που έχει καθιερωθεί ως ένας από τους σημαντικότερους θεσμούς καλλιτεχνικής έκφρασης, κοινωνικής συνάντησης και πολιτιστικής εξωστρέφειας.
Η είσοδος για όλες τις εκδηλώσεις είναι ελεύθερη
Τετάρτη 1η Ιουλίου ΚΕΝΤΡΙΚΗ ΣΚΗΝΗ
«Νίκος Καββαδίας – Ο Ποιητής της θάλασσας» 50 χρόνια από τον θάνατό του
Εθνικό Ωδείο Πειραιά
Ώρα 20.30
Η τάξη Σύγχρονου Τραγουδιού της Ιωάννας Εμμανουήλ, η Χορωδία και η Ορχήστρα του Εθνικού Ωδείου Πειραιά παρουσιάζουν ένα αφιέρωμα στον Πειραιώτη, επί της ουσίας, ποιητή Νίκο Καββαδία. Ποιήματα που μελοποιήθηκαν και λόγια που θα απαγγελθούν έρχονται να φωτίσουν, ένα μέρος του μεγάλου έργου του. Θα ακουστούν συνθέσεις των Θ.Μικρούτσικου, Γ.Σπανού, Δ.Ζερβουδάκη, Λ.Παπαδόπουλου, Ξέμπαρκων κ.α, διασκευασμένα για την ορχήστρα μας και θα ερμηνευτούν από τους μαθητές του ωδείου και την χορωδία μας.
Συντελεστές
Διδασκαλία, επιμέλεια: Ιωάννα Εμμανουήλ
Ενορχηστρώσεις, διδασκαλία ορχήστρας: Γιώργος Κωνσταντινίδης
Καλλιτεχνική διεύθυνση: Βαρβάρα Σταυριανάκου
Διάρκεια: 150’
Τετάρτη 1η Ιουλίου ΣΚΗΝΗ ΩΜΕΓΑ
«ΤΟ ΤΡΑΠΕΖΙ» του Aλέξανδρου Βερούτη
Ώρα 20.30
Τρία πρόσωπα κάθονται γύρω από ένα τραπέζι περιμένοντας κάτι που μοιάζει να έχει ήδη συμβεί. Ένα παιδί, ένας νέος και ένας μεγαλύτερος άντρας παγιδεύονται μέσα σε σιωπές, επαναλαμβανόμενες κινήσεις και μνήμες που επιστρέφουν ξανά και ξανά. Καθώς ο χρόνος μοιάζει να διαλύεται, ξεδιπλώνεται η ιστορία ενός σπιτιού σημαδεμένου από τη βία, τον φόβο και την απουσία αγάπης. «Το Τραπέζι» είναι ένα ψυχολογικό έργο για το παιδικό τραύμα, τη μνήμη και όλα όσα συνεχίζουν να ζουν μέσα μας, ακόμα κι όταν πιστεύουμε πως τα αφήσαμε πίσω.
Συντελεστές
Κείμενο: Αλέξανδρος Βερούτης
Σκηνοθεσία: Η ομάδα
Ερμηνεύουν : Δημήτρης Βαβουδάκης, Αλέξανδρος Βερούτης, Γιώργος Γιαννίτσιος
Διάρκεια : 45’

Προβολή The Coco στο Ψυχικό
2026-07-01 20:30 - 22:30 | Άλσος Ψυχικού, Άλσος Ψυχικού, Ψυχικό, Αττική, Greece
Το Πολιτιστικό Καλοκαίρι συνεχίζεται στον Δήμο Φιλοθέης -Ψυχικού με μια εβδομάδα γεμάτη θέατρο, μουσική, χορό και ξεχωριστές δράσεις για όλη την οικογένεια. Από τον Αριστοφάνη και τον Μποστ, μέχρι αγαπημένες μελωδίες, παιδική μουσικοθεατρική παράσταση, θερινό σινεμά κάτω από τα αστέρια και ένα αυθεντικό Ικαριώτικο γλέντι, οι επόμενες ημέρες υπόσχονται όμορφες καλοκαιρινές βραδιές στην πόλη μας γεμάτες πολιτισμό και διασκέδαση.
Τετάρτη 1/7: Kids Movie Nights «The Coco»
Κάθε Τετάρτη το Άλσος Ψυχικού μετατρέπεται σε θερινό κινηματογράφο με προβολές για τους μικρούς μας φίλους.
Άλσος Ψυχικού, Ώρα 20:30

Σε ποιον ανήκουν τα λεπτά στην Πετρούπολη
2026-07-01 20:30 - 22:30 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ο Δήμος Πετρούπολης σας προσκαλεί να παρακολουθήσετε, την Τετάρτη 1 Ιουλίου 2026, στις 20:30 στο Πνευματικό Κέντρο (Μπουμπουλίνας 59 & Αθ. Διάκου), την παράσταση του Θεατρικού Εργαστηρίου, «Σε ποιον ανήκουν τα λεπτά;». Η ιδέα, η επιμέλεια των συλλογικών κειμένων και η σκηνοθεσία είναι της Γεωργίας Καούκη. Η παράσταση αποτελεί ένα θεατρικό κολάζ, ένα «μωσαϊκό» από φωνές που συνθέτουν διαφορετικές οπτικές γύρω από τον χρόνο, την εργασία και την καθημερινή ζωή. Μέσα από αυτή τη σύνθεση, αναδεικνύεται πώς η εργασία και οι συνθήκες εκμετάλλευσης μετατρέπουν τον χρόνο από μέτρο ανάπτυξης της ζωής σε βασική έλλειψη.
Το υλικό προέρχεται από έργα πρωτοπόρων δημιουργών, όπως των Μπέρτολτ Μπρεχτ, Ναζίμ Χικμέτ, Τζάνι Ροντάρι, καθώς και από κείμενα από διαδικτυακές πηγές και συλλογές υλικού, δύο εκ των οποίων είναι γραμμένα από τις μαθήτριες του Θεατρικού Εργαστηρίου Αγλαΐα Κληρονόμου και Ελένη Δουλγεράκη. Μέσα από θεατρική δράση, αφήγηση και ποικίλες σκηνικές φόρμες, οι συμμετέχοντες προσεγγίζουν τη σχέση του ανθρώπου με τον χρόνο και θέτουν το ερώτημα του ποιος τελικά τον καθορίζει.
Ερμηνεύουν (αλφαβητικά): Σοφία Γράψα, Ελένη Δουλγεράκη, Βάγια Καραλή, Νεκτάριος Καρράς, Αγλαΐα Κληρονόμου, Άννα Κοταχέα, Γιάννης Μουγκογιάννης, Μπαντουράκη Νεφέλη, Νάνσυ Παπαντωνίου.
Η είσοδος είναι ελεύθερη για το κοινό.

Μικρασιάτικες Ρίζες, Λαϊκά Μονοπάτια στη Νέα Ερυθραία
2026-07-01 20:30 - 22:30 | Ένωση Μικρασιατών Νέας Ερυθραίας, Καρασταμάτη & Ι. Δρυμπέτη 2, Νέα Ερυθραία, Αττική, Greece
«Μικρασιάτικες Ρίζες, Λαϊκά Μονοπάτια»
Μια ξεχωριστή μουσική βραδιά που μας ταξιδεύει από τους παραδοσιακούς ήχους της Μικρασίας και το ρεμπέτικο του Πειραιά, μέχρι τα σπουδαιότερα κλασικά λαϊκά, με οδηγούς τους καταξιωμένους σολίστες: Μανώλη Μιχαλάκη στο μπουζούκι και Βαγγέλη Σαραντίδη στο βιολί.
Ερμηνεύει η Χριστίνα Μιχαλάκη.
ΤΕΤΑΡΤΗ 1 ΙΟΥΛΙΟΥ 2026, Ώρα: 20:30
Ένωση Μικρασιατών Νέας Ερυθραίας
(Καρασταμάτη και Ι. Δρυμπέτη 2, Νέα Ερυθραία)
Σε συνδιοργάνωση με την “Ένωση Μικρασιατών Νέας Ερυθραίας”.

Συναυλία Ανδρομάχη στους Άγιους Ανάργυρους
2026-07-01 21:00 - 23:00 | Πλατεία Αγίων Αναργύρων Άγιοι Ανάργυροι, Πλατεία Αγίων Αναργύρων, Άγιοι Ανάργυροι, Αττική, 13561
Καλοκαιρινές εκδηλώσεις 2026 σε Άγιους Ανάργυρους & Καματερό
Καλοκαιρινές εκδηλώσεις 2026 σε Άγιους Ανάργυρους & Καματερό. Μέσα από συναυλίες, θεατρικές παραστάσεις, υπαίθριο θερινό κινηματογράφο, θέατρο σκιών και δεκάδες πολιτιστικές δράσεις, στόχος μας είναι να δώσουμε σε μικρούς και μεγάλους την ευκαιρία να βγουν από το σπίτι, να συναντηθούν, να μοιραστούν εμπειρίες και να νιώσουν ξανά την πόλη τους ζωντανή και ανθρώπινη. Όλες οι εκδηλώσεις πραγματοποιούνται με ελεύθερη είσοδο.
Πατήστε ΕΔΩ για να δείτε το πρόγραμμα συναυλιών και παραστάσεων
01 – 21:00 ΑΝΔΡΟΜΑΧΗ ΚΕΝΤΡΙΚΗ ΠΛΑΤΕΙΑ ΑΓΙΩΝ ΑΝΑΡΓΥΡΩΝ Η γιορτή των Πολιούχων μας με μια μεγάλη συναυλία! Μετά τη μεγάλη επιτυχία της “Καλέ… Ποιος είναι αυτός?” η Ανδρομάχη παίρνει ρεπό απ’ τη δουλειά και γίνεται Σούσουρο το φετινό καλοκαίρι! Μια συναυλία γεμάτη ενέργεια, συναίσθημα και τα αγαπημένα μας τραγούδια!

Πασχάλης στο Μαρούσι
2026-07-01 21:00 - 23:00 | Αίθριο Θέατρο Μαρούσι, Κηφισιάς 219, Μαρούσι, Αττική, Greece
Φεστιβάλ Δήμου Αμαρουσίου 2026
Ο Δήμος Αμαρουσίου παρουσιάζει το Φεστιβάλ Δήμου Αμαρουσίου 2026, το οποίο θα πραγματοποιηθεί από τις 30 Ιουνίου έως τις 15 Ιουλίου 2026 στο Αίθριο Θέατρο Αμαρουσίου (Λεωφόρος Κηφισίας 219), φιλοξενώντας ένα πλούσιο πρόγραμμα συναυλιών, θεατρικών και ψυχαγωγικών εκδηλώσεων για όλες τις ηλικίες. Το Φεστιβάλ, που έχει καθιερωθεί ως ένας από τους σημαντικότερους πολιτιστικούς θεσμούς της πόλης, συνεχίζει και φέτος να προσφέρει υψηλού επιπέδου πολιτιστικές εμπειρίες, συγκεντρώνοντας σπουδαίους καλλιτέχνες και αγαπημένους δημιουργούς σε έναν μοναδικό καλοκαιρινό χώρο πολιτισμού.
Τετάρτη 1 Ιουλίου 21:00
Πασχάλης
Κιθάρα – Τραγούδι: Stelios Mac
Συμμετέχει το Δημοτικό Ωδείο Αμαρουσίου «Μίκης Θεοδωράκης»
Είσοδος Ελεύθερη

Προβολή Η πηγή των παρθένων
2026-07-01 21:30 - 23:30 | Πάρκο Ελευθερίας Αθήνα, Πάρκο Ελευθερίας, Αθήνα, Αττική, 11521, Greece
16ο Athens Open Air Film Festival
Η ετήσια κινηματογραφική απόβαση του 16ου Athens Open Air Film Festival powered by ΔΕΗ ξεκινά με διάθεση ευφορική και πολυφωνική, μεταμορφώνοντας για άλλη μια χρονιά πανέμορφες και ιστορικής σημασίας τοποθεσίες της Αθήνας σε εντυπωσιακά υπαίθρια σινεμά και σε ανεξίτηλες εμπειρίες θέασης, τόσο για τους κατοίκους της πόλης όσο και για τους πολυάριθμους επισκέπτες της. Από τις 18 Μαΐου έως τις 26 Αυγούστου 2026, το κοινό θα έχει την ευκαιρία να παρακολουθήσει, με ελεύθερη είσοδο και σε τεχνολογικά προηγμένες συνθήκες προβολής, ένα πλούσιο και πολύχρωμο πρόγραμμα που συνδυάζει κλασικά αριστουργήματα, σύγχρονες δημιουργίες και ξεχωριστές συνεργασίες με πολιτιστικούς φορείς και θεσμούς.
Πατήστε ΕΔΩ για να δείτε το πλήρες πρόγραμμα
ΤΕΤΑΡΤΗ 1 ΙΟΥΛΙΟΥ
Πάρκο Ελευθερίας, Λεωφ. Βασιλίσσης Σοφίας, Αθήνα
21:30 Η ΠΗΓΗ ΤΩΝ ΠΑΡΘΕΝΩΝ | THE VIRGIN SPRING (1960, 89’)
Σκηνοθεσία: Ίνγκμαρ Μπέργκμαν | Πρωταγωνιστούν: Μαξ φον Σίντοφ, Μπιργκίτα Βάλμπεργκ, Γκιούνερ Λίντμπλομ, Μπιργκίτα Πέτερσον | Ελληνικοί υπότιτλοι
Σε συνεργασία με το Μουσείο Κυκλαδικής Τέχνης, στο πλαίσιο της έκθεσης Jeff Koons: «Αφροδίτη» του Lespugue. Την ταινία επέλεξε, ειδικά για τη συγκεκριμένη προβολή, ο ίδιος ο καλλιτέχνης, Jeff Koons.

Roller Class στην Γλυφάδα
2026-07-02 19:30 - 21:00 | Πάρκο Κυκλοφοριακής Αγωγής Γλυφάδα, Ηφαίστου και Δημελά, Γλυφάδα, Αττική, 16674, Greece
Roller Class στην Γλυφάδα
Πέμπτη 2 Ιουλίου
Ώρα Έναρξης: 19:30
Πάρκο Κυκλοφοριακής Αγωγής
Μετά την τεράστια επιτυχία του Roller Dance Festival, το ρολάρισμα δεν σταματά! Φορέστε τα roller σας, σφίξτε τα κορδόνια και ετοιμαστείτε να ανεβάσουμε ρυθμούς! Καλώς ήρθατε στο Roller Class! Και το καλύτερο; Τα ρόλερ σάς τα παρέχουμε εμείς εντελώς δωρεάν! Εδώ δεν μαθαίνουμε απλά ισορροπία… μαθαίνουμε να ελέγχουμε την ταχύτητα, να καίμε θερμίδες και να περνάμε τέλεια πάνω σε 8 τροχούς. Είτε είσαι αρχάριος που κάνει τα πρώτα του βήματα, είτε θέλεις να τελειοποιήσεις τις στροφές σου, είσαι στο σωστό μέρος. Φύγαμε!
ΕΙΣΟΔΟΣ ΔΩΡΕΑΝ Η είσοδος στις εκδηλώσεις είναι ΔΩΡΕΑΝ για όλους, κατοίκους και επισκέπτες της πόλης μας. Αντί εισιτηρίου, ο Δήμος Γλυφάδας συγκεντρώνει τρόφιμα και φάρμακα για τις κοινωνικές δομές του.

Ικαριώτικο Γλέντι στο Ψυχικό
2026-07-02 20:00 - 22:00 | Αθλητικό Κέντρο Νέου Ψυχικού Θάνος Βεζυργιάννης, Μπουμπουλίνας & Ρήγα Φεραίου, Νέο Ψυχικό, Αττική, 15451, Greece
Το Πολιτιστικό Καλοκαίρι συνεχίζεται στον Δήμο Φιλοθέης -Ψυχικού με μια εβδομάδα γεμάτη θέατρο, μουσική, χορό και ξεχωριστές δράσεις για όλη την οικογένεια. Από τον Αριστοφάνη και τον Μποστ, μέχρι αγαπημένες μελωδίες, παιδική μουσικοθεατρική παράσταση, θερινό σινεμά κάτω από τα αστέρια και ένα αυθεντικό Ικαριώτικο γλέντι, οι επόμενες ημέρες υπόσχονται όμορφες καλοκαιρινές βραδιές στην πόλη μας γεμάτες πολιτισμό και διασκέδαση.
Πέμπτη 2/7: Ικαριώτικο Γλέντι
Με τον Νίκο Φάκαρο και τους Musikarous. Μια βραδιά γεμάτη μουσική, χορό και αγαπημένους παραδοσιακούς ρυθμούς.
Αθλητικό Κέντρο Νέου Ψυχικού «Θάνος Βεζυργιάννης» (Ρήγα Φεραίου), Ώρα 20:00

Φεστιβάλ Πάμε Πειραιά, Παμε Δημοτικό
2026-07-02 20:30 - 23:00 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Φεστιβάλ Πάμε Πειραιά, Παμε Δημοτικό
Εδώ και 8 χρόνια το Δημοτικό Θέατρο Πειραιά ξεφεύγει από τα καθιερωμένα και ανοίγεται στην πόλη, με συνέπεια και σχέδιο, με τρόπο καθοριστικό, πειστικό και ουσιαστικό, με βλέμμα καλλιτεχνικό και παρεμβατικό. Το Πολυθεματικό Φεστιβάλ Τέχνης, Σκέψης & Δημιουργίας «ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» συμπληρώνει φέτος 8 χρόνια παρουσίας και επιστρέφει πιο δυναμικά από ποτέ, προσκαλώντας το κοινό σε μια μεγάλη γιορτή πολιτισμού στην καρδιά της πόλης, στο Δημοτικό Θέατρο Πειραιά! Το Δημοτικό Θέατρο ανοίγει και φέτος τις πόρτες του και προσκαλεί το κοινό σε μια μεγάλη γιορτή πολιτισμού που έχει καθιερωθεί ως ένας από τους σημαντικότερους θεσμούς καλλιτεχνικής έκφρασης, κοινωνικής συνάντησης και πολιτιστικής εξωστρέφειας.
Η είσοδος για όλες τις εκδηλώσεις είναι ελεύθερη
Πέμπτη 2 Ιουλίου ΣΚΗΝΗ ΩΜΕΓΑ
«Το Zωντανό Μουσείο» της Λίας Ζάιου
Σκηνοθεσία: Δημήτρης Τσαμάκος
Παιδική Σκηνή ΔΗ.ΛΙ.
Ώρα 20:30
Ο φύλακας ενός γνωστού μουσείου στην προσπάθειά του να τελειώσει τη βάρδια του ασφαλίζοντας το μουσείο, γίνεται μάρτυρας ενός μυστικού αιώνων. Το άγαλμα της κλεμμένης Καρυάτιδας, η μούμια της Χατσεψούτ και ένας σουρεαλιστικός πίνακας ζωγραφικής, ζωντανεύουν με σκοπό να βρουν λύση στα προβλήματα που αντιμετωπίζουν. Θα καταφέρει άραγε ο φύλακας να βοηθήσει τα ζωντανά αυτά εκθέματα; Μήπως οι θεατές είναι οι πραγματικοί ήρωες; Το σίγουρο είναι πως αυτό το Μουσείο, όχι μόνο θα διδάξει τους θεατές, αλλά θα τους κάνει να διασκεδάσουν, να παίξουν, να πρωταγωνιστήσουν και θα κρατήσει το ενδιαφέρον τους αμείωτο, αφού πρόκειται για «Το Ζωντανό Μουσείο».
Συντελεστές
Σκηνοθεσία: Δημήτρης Τσαμάκος
Κείμενο: Λία Ζάιου
Παίζουν: Λία Ζάιου, Δημήτρης Τσαμάκος
Επιμέλεια μουσικής: Λία Ζάιου
Επιμέλεια σκηνικών και κατασκευές: Χαριτωμένη Αντώνογλου
Κατασκευή σκηνικών: Μηνάς Βουϊδάσκης
Ενδυματολόγος: Άννα Κλεισιάρη
Φωτογραφίες: Αλέξανδρος Παγίδας
Παραγωγή: Παιδική Σκηνή ΔΗ.ΛΙ.
Διάρκεια : 60’
Πέμπτη 2 Ιουλίου ΦΟΥΑΓΙΕ
«EQUA» – Η ένωση με το παρ(άλογο)
Βασισμένο στο έργο Equus του PeterShaffer
Σκηνοθεσία – Διασκευή: Μαγδαληνή Κουστέρη
Ώρα : 21.00
Η ψυχίατρος, Δρ. Martha Dysart, καλείται να αναλάβει τη Susah Brown, μια δεκαεπτάχρονη κοπέλα με έναν ιδιαίτερο και βαθιά προσωπικό δεσμό με τα άλογα. Μέσα από τις συναντήσεις τους, ξετυλίγεται σταδιακά η ιστορία της Susah, η παιδική της ηλικία, η οικογένειά της, η σχέση της με τη πίστη, η ανάγκη της να ανήκει κάπου και ο τρόπος με τον οποίο ο κόσμος των αλόγων γίνεται για εκείνη ένας τόπος ιερός, ελεύθερος, φαντασιακός. Καθώς η Dysart προσπαθεί να κατανοήσει αυτόν τον κόσμο, εμφανίζονται κι άλλα πρόσωπα στο προσκήνιο, όπως ο Jullian, ένας νεαρός εργαζόμενος στους στάβλους. Το πρόσωπο αυτό αποτελεί τομή στη ζωή της Susah και φέρνει στην επιφάνεια όσα η ίδια δυσκολεύεται να διαχειριστεί.
Ερμηνεύουν: Δέσποινα Μπόνου, Αναστασία Πετροπούλου, Δημήτρης Νικόδημος
Συντελεστές
Σκηνοθεσία – Διασκευή: Μαγδαληνή Κουστέρη
Δραματουργία: Ορφέας Παπαδημητρίου, Μαριάννα Καραστάθη Επιμέλεια Κειμένου: Ορφέας Παπαδημητρίου Βοηθός σκηνοθέτη – Boηθός σκηνοθέτη – Κινησιολογία: Μαριάννα Καραστάθη
Κοστούμια – Σκηνικά: Μαρίνα Μαρκουλή
Οργάνωση παραγωγής: Μαγδαληνή Κουστέρη
Βοηθός παραγωγής: Αναστασία Πετροπούλου
Ομάδα: Ninemia Group
Ευχαριστίες στον Σύλλογο «Έλληνες Ιπποτοξότες Ωρίων» και στο άλογο, Ποσειδώνας, για τη συνεισφορά τους στην ομάδα.
Διάρκεια: 60’

Αφιέρωμα στον Λευτέρη Παπαδόπουλο στην Καλλιθέα
2026-07-02 21:00 - 23:00 | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΠΕΜΠΤΗ 2/7/26 21:00 Πλατεία Δαβάκη Συναυλία αφιέρωμα στον Λευτέρη Παπαδόπουλο Η πορεία του μεγάλου στιχουργού μέσα από τους σημαντικούς συνθέτες και τα σπουδαία τραγούδια. Ερμηνεύουν: Θάνος Ολύμπιος Συμμετέχουν: Βασίλης Πάτσιος και Πέρσα Σέργη.

Άγγελος Θανάτου στο Εμπρός
2026-07-02 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Άγγελος Θανάτου στο Εμπρός
Κάτι έχω ξεχάσει…Που είμαι; Ποιός έσβησε τα φώτα;
ΠΑΝΔΟΧΕΙΟ “ΕΡΕΒΟΣ ΤΕ ΚΑΙ ΝΥΞ” – ΜΕΡΑ
Δύο ανυποψίαστοι ερευνητές καταφθάνουν. Η υποδοχή αδιαφορεί. Η μαγειρισσα μαγειρεύει. Το άτομο υπηρεσίας καθαρίζει.
ΠΑΝΔΟΧΕΙΟ “ΕΡΕΒΟΣ ΤΕ ΚΑΙ ΝΥΞ” – ΝΥΧΤΑ
Αιώνια όπως ηχεί στο τούνελ το χρώμα, χάμω να παλεύουν ν’ ανέβουν στο δώμα.
ΦΙΓΟΥΡΑ 1:
Έχεις αναρωτηθεί ποτέ που πάνε;
ΦΙΓΟΥΡΑ 2:
Ακουσες τις γραμμές που ξεπροβάλουν απο τις άκρες των γωνιών του τοίχου;
ΠΑΝΔΟΧΕΙΟ “ΕΡΕΒΟΣ ΤΕ ΚΑΙ ΝΥΞ” – ΜΕΡΑ
Πέντε κασετες πέφτουν από το ράφι. Το τηλέφωνο χτυπάει. Το έγκαυμα χειροτερεύει. Οι ερευνητές βρίσκουν το πρώτο τους στοιχειό. Το μυστήριο έχει ξεκινήσει.
ΠΑΝΔΟΧΕΙΟ “ΕΡΕΒΟΣ ΤΕ ΚΑΙ ΝΥΞ” – ΝΥΧΤΑ
Ζεστό φίλμ τους μαλακώνει το στρώμα. Τρεμάμενο το δάκρυ που ξεπροβάλλει απο το στόμα.
ΧΩΡΟΣ:
Και η λήθη επιβάλεται μπροστά στο δηλητηριασμένο νευρώνα.
ΦΙΓΟΥΡΑ 2:
Ποιος ορίζει τον μνημονικό κανόνα;
ΠΑΝΔΟΧΕΙΟ “ΕΡΕΒΟΣ ΤΕ ΚΑΙ ΝΥΞ” – ΜΕΡΑ
Το δείπνο σερβίρεται. Η ανάκριση ξεκίνα. Το πρώτο πτώμα πέφτει στο τραπέζι.
ΠΛΗΡΟΦΟΡΙΕΣ
Το έργο αποτελεί μια πρωτότυπη παραγωγή της ΘΟΕΜΠ (Θεατρική Ομάδα Εθνικού Μετσόβιου Πολυτεχνείου). Οποιαδήποτε είδους καλλιτεχνική επιμέλεια (Σκηνοθεσία, Σκηνικά, Κοστούμια, Γραφικά, κλπ) έγινε από τα μέλη της ομάδας.
Ώρα έναρξης : 21.00
Διάρκεια : 90 λεπτά
Παραστάσεις :
Σάββατο 20/06, Τετάρτη 24/06, Σάββατο 27/06, Πέμπτη 02/07, Παρασκευή 03/07, Σάββατο 04/07, Κυριακή 05/07, Τετάρτη 08/07 και Σάββατο 11/07
ΕΙΣΟΔΟΣ ΜΕ ΕΛΕΥΘΕΡΗ ΣΥΝΕΙΣΦΟΡΑ
Ελεύθερο Αυτοδιαχειριζόμενο Θέατρο Εμπρός
Ρήγα Παλαμήδου 2, Ψυρρή

Σάκης Ρουβάς στο Ίλιο
2026-07-02 21:00 - 23:00 | Πλατεία Γεννηματά (Ελευθερίας) Ίλιο, πλατεία Γεννηματά, Ίλιο, Αττική, 13122, Greece
ΙλιΟΝ – Καλοκαίρι στην πόλη με τον κορυφαίο Έλληνα Star Σάκη Ρουβά
Ο Δήμος Ιλίου προσκαλεί όλες και όλους σε μια μοναδική μουσική βραδιά με τον Σάκη Ρουβά, έναν από τους πιο επιτυχημένους και διαχρονικούς καλλιτέχνες της ελληνικής μουσικής σκηνής, την Πέμπτη 2 Ιουλίου, στις 21:00, στην Κεντρική Πλατεία Ιλίου «Γ. Γεννηματάς». Η μεγάλη συναυλία πραγματοποιείται στο πλαίσιο του νέου θεσμού «ΙΛΙΟΝ – Καλοκαίρι στην πόλη», δίνει ζωή στο κέντρο της πόλης και στηρίζει την εξωστρέφεια και την τοπική αγορά. Ο πολυβραβευμένος και πολυαγαπημένος καλλιτέχνης, που εδώ και δεκαετίες πρωταγωνιστεί στην ελληνική μουσική βιομηχανία και έχει κατακτήσει την κορυφή της ελληνικής ποπ, Σάκης Ρουβας έρχεται στο Ίλιον για να ξεσηκώσει το κοινό με ένα εκρηκτικό live πρόγραμμα, γεμάτο μεγάλες επιτυχίες, αστείρευτη ενέργεια, εντυπωσιακή σκηνική παρουσία και μουσικές στιγμές που θα μείνουν αξέχαστες.
Ο νέος θεσμός ΊλιΟΝ – Καλοκαίρι στην πόλη πραγματοποιείται με τη συνεργασία της Περιφέρειας Αττικής, στο πλαίσιο της κοινής προσπάθειας για την ενίσχυση πολιτιστικών δράσεων με ανοιχτό, συμμετοχικό και εξωστρεφή χαρακτήρα. Ο Δήμος Ιλίου καλεί όλους να δώσουν το «παρών» σε μια μεγάλη καλοκαιρινή γιορτή στην καρδιά της πόλης, με πρωταγωνιστή τον κορυφαίο Έλληνα σταρ Σάκη Ρουβά. Μη λείψει κανείς.
Πέμπτη 2 Ιουλίου, στις 21:00.
Κεντρική Πλατεία Ιλίου «Γ. Γεννηματάς».
